open-index/open-wikipedia-markdown huggingface dataset:
Dangerous

***Dangerous*** er det åttende studioalbumet av Michael Jackson, utgitt i november 1991. *Dangerous* er, med sine 32 millioner solgte eksemplarer, Jacksons nest mest solgte album, kun slått av *[[Thriller (album)|Thriller]]*, -historiens mestselgende album.

## Sporliste

## Eksterne lenker
*
Breheimen nasjonalpark

**Breheimen nasjonalpark ** er en norsk nasjonalpark som omfatter et fjell- og breområde i Innlandet og Vestland; i området kjent som Breheimen. Parken ble opprettet 7. august 2009, for å «*ta vare på eit stort, samanhengande og villmarksprega naturområde som inneheld særeigne, representative økosystem og landskap som er utan tyngre inngrep.*»

Nasjonalparken ligger i kommunene Skjåk, Lom og Luster; og den grenser opp til fem landskapsvernområder og ett naturreservat som ble opprettet samtidig, slik at det samlede verneområdet utgjør 1793 km²: Strynefjellet landskapsvernområde, Mysubytta landskapsvernområde, Høydalen landskapsvernområde, Mørkridsdalen landskapsvernområde og Vigdalen landskapsvernområde, og Høyrokampen naturreservat. I og med disse områdene inngår den nye nasjonalparken i et sammenhengende verneområde som også omfatter Jostedalsbreen nasjonalpark.

## Geografi, landskap, geologi
Landskapet er preget av breer, fosser, frodige daler, høyfjellsområder og kulturlandskap preget av seterbruk.

## Flora og fauna
Søndre del av Ottadalen villreinområde inngår i nasjonalparken. 

## Kulturminner
Området inneholder spor etter 6000 års bruk: fangstanlegg, jaktbuer, setre og veger. 

## Forvaltning og bruk av området
28% av arealet i nasjonalparken er statsallmenning, mens 54% eies av Skjåk Allmenning.

## Referanser
;Fotnoter



;Litteratur

## Eksterne lenker
* 
* 
* Informasjon om Breheimen hos Skjåk Allmenning
Armeegeneral

**Armeegeneral** var en militær grad i DDR, brukt frem til 1990. Den tilsvarte den vestlige 4-stjerners-general-graden. I DDR var det kun graden Marschall der DDR (marskalk av DDR) som stod over armeegeneral, og til denne graden ble aldri noen utnevnt.

Tjenestedistinksjonen baserte seg på det tidligere tyske skulderepåletten, men hadde fire stjerner på linje.

Armeegeneral ble i DDR brukt som rang både på forsvarsministeren, ministeren for statssikkerhet (Stasi-sjefen) og fra 1984 på innenriksministeren som også var sjefen for Volkspolizei.

Tjenestestrukturen i de sosialistiske lands armeer var i en stor grad kopiert fra Sovjetunionen. 
Graden armeegeneral var klart inspirert av den russiske graden *генерал армии*, *general armii*, og den ble brukt også i andre østblokkland.

Den tilsvarende vesttyske graden er *[[general]]*.

Graden er ikke anerkjent i dagens Tyskland.

## Armeegeneraler i [[NVA]]
* Willi Stoph
* Heinz Hoffmann
* Heinz Keßler

## Armeegeneraler utenfor [[NVA]]
* Erich Mielke (Minister for Statens Sikkerhet)
* Friedrich Dickel (Innenriksminister og sjef for Volkspolizei)

## Se også
NVA
Fru Johnsen (samlealbum)

***Fru Johnsen*** er Inger Lise Rypdals første samlealbum som ble utgitt på CD og ble profilert med singlene «En fremmed går i land» og nyinnspillingen av «Fru Johnsen». Utgitt i 1989 på plateselskapet Crema.

## Sporliste
# «Fru Johnsen» (1989-versjon)
# «En spennende dag for Josefine»
# «I mitt liv»
# «Den stille gaten»
# «Baby Blue»
# «Feeling»
# «En fremmed går i land»
# «Gråt ikke mer, Argentina»
# «Regn»
# «Jeg har brent mine lys»
# «Women»
# «Tider kommer, tider går»

## Eksterne lenker
*
Ash

**Ash** er et irsk rockeband som ble dannet i 1992.

Bandet ga ut sitt første musikkalbum *Trailer* i 1994. De slo for alvor gjennom med albumet *1977* som kom i 1996.

## Medlemmer
* Tim Wheeler – vokal, gitar, piano/keyboard (1992 – idag)
* Mark Hamilton – bassgitar (1992 – idag)
* Rick McMurray – trommer (1992 – idag)

**Tidligere medlemmer**
* Charlotte Hatherley – gitar, piano (1992 – 2006)

## Studioalbum
* *Trailer* – 1994
* *1977* – 1996 
* *Nu-Clear Sounds* – 1998 
* *Free All Angels* – 2001 
* *Meltdown* – 2004 
* *Twilight of the Innocents* – 2007
* *Kablammo!* – 2015
* *Islands* – 2018

## Eksterne lenker
* 
* 
* 
*
Ytre Hvaler nasjonalpark

**Ytre Hvaler nasjonalpark ** er en norsk nasjonalpark som ligger i kyst- og skjærgårdslandskapet i Østfold. Parken ble opprettet 26. juni 2009, for å «*bevare et egenartet, stort og relativt urørt naturområde ved kysten i Sørøst-Norge,  bevare et undersjøisk landskap med variert bunntopografi, og bevare økosystemer på land og i sjø med naturlig forekommende arter og bestander, kystlandskap med sjøoverflate og havbunn med korallrev, hard- og bløtbunn.*» og den dekker et område på 354 km², hvorav 340 km² er sjøareal.

Nasjonalparken ligger i kommunene Fredrikstad og Hvaler; og den erstatter de fire tidligere sjøfuglreservatene Akerøya, Heia, Møren og Søndre Søster. Parken ligger like øst for Færder nasjonalpark, og grenser i sør til den svenske Kosterhavet nationalpark som ble opprettet samtidig.

## Geografi, landskap, geologi
Nasjonalparken har store verneverdier knyttet til flora og fauna, strand- og kysttyper, kystbarskog, lyngheier og det intakte storslagne kystlandskapet. Området har spesielle marine egenskaper pga. Glommas utløp og en meget variert undersjøisk topografi og bunnforhold. Dette gjør at Ytre Hvaler inneholder et stort mangfold av marine naturtyper både på grunt og dypt vann. Det er flere korallrev i området, deriblant Tislerrevet utenfor Tisler som er verdens største innaskjærs korallrev på dypt vann. Også det største utaskjærs dypvannsrevet er norsk, nemlig Røstrevet.  

## Kulturminner
Området er preget av lang tids bruk av kysten og havet: rekefiske, hytter, fritidsbåter og annet fritidsaktivitet.

## Referanser


## Eksterne lenker
* 
* 
* 
* regjeringen.no: Pressemelding ved opprettelsen
Aetalionidae

* *[[Aetalion]]*
* *[[Lophyraspis]]*
* *[[Microcentrus]]*
 

**Aetalionidae** er en familie av sikadene (Auchenorrhyncha).  De lever av plantesaft som de suger ut av bladnerver eller stenglen på planter.  Plantesugere har ufullstendig forvandling. Gruppen er bare kjent fra Amerika og Sørøst-Asia.

## Utseende
De ligner på hornsikader (Membracidae) men skiller seg fra disse ved at forlåret er vokst sammen med hofteringen (trochanter), ved at scutellum er helt udekket (delvis tildekket hos Membracidae) og ved visse trekk ved kjønnsorganene. De skiller seg fra dvergsikader (Cicadellidae) ved at de har tre eller færre rader med børster på bakleggen (dvergsikadene har fire rader). Noen arter har hornlignende kjøler på thorax.

## Levevis
Som andre sikader lever de av å suge sevje fra planter. I denne gruppen er det vanlig at hunnen vokter over eggene hun har lagt. Noen arter skiller ut honningdugg og blir passet på av maur, bier og veps som spiser denne. Disse insektene er ofte selskapelige. Enkelte arter er regnet som skadedyr.

## Utbredelse
Denne familien er utbredt i to skilte områder, varme områder av Amerika og Sørøst-Asia. I Nord-Amerika finnes det sju arter.

## Systematisk inndeling

* Nebbmunner (Hemiptera)
** underorden **[[Plantesugere]]** (Homoptera) (parafyletisk)
*** gruppe Sikader (Auchenorrhyncha)
**** Overfamilien Membracoidea
***** Familien Aetalionidae
****** Slekten *[[Aetalion]]* Latreille, 1810 – 2 arter i Nord-Amerika
****** Slekten *[[Lophyraspis]]* Stål, 1869
****** Slekten *[[Microcentrus]]* Stål, 1869

## Kilder

## Eksterne lenker
* 
* Billedgalleri over nordamerikanske arter
* Tree of Life - Aetalionidae - engelskspråklig
* Norsk Entomologisk forening – for deg som vil lære mer om insekter.
Theodor Hoffmann

**Theodor Hoffmann** (født 27. februar 1935 i Gustävel i Kreis Wismar, død 1. november 2018 i Berlin) var en tysk marineoffiser (admiral) og politiker som var den siste ordinære forsvarsminister i DDR. Han var sjef for Volksmarine fra 1987 til 1989.

## Liv
Hoffmann arbeidet fra 1949 til 1951 i landbruket. Fra 1951 til 1952 var han leder i Pionerorganisasjon Ernst Thälmann. I 1952 ble han matros i Seepolizei. Han gikk på offisersskolen til Volkspolizei-See i Stralsund og gikk i 1956 inn i Sozialistische Einheitspartei Deutschlands (SED). Til 1959 var han kommandant for en torpedobåt. Fra 1960 til 1963 gikk han på Sjøkrigsakademiet «Marsjall av Sovjetunionen A.A. Gretsjko» i Sovjetunionen og avsluttet sitt studium der med et diplom i militærvitenskap. Han hadde i forbindelse med studiet forskjellige lederfunksjoner i 6. flotilje i Volksmarine.

Fra 1971 til 1974 var han sjef for 6. flotilje med grad av *Fregattenkapitän*. Deretter ble han stedfortredende stabssjef for operativt arbeid i Volksmarine. I 1985 ble han utnevnt til stedfortredende sjef for Volksmarine og sjef for staben, i 1987 ble han sjef for Volksmarine og stedfortreder for forsvarsministeren med rang av viseadmiral.

## Forsvarsminister
Fra 18. november 1989 til 23. april 1990 var han med admirals rang forsvarsminister i DDR etter Heinz Keßler. Han fortsatte å være sjef for NVA frem til 24. september 1990. Hans ministertid fungerte som en overgang før Rainer Eppelmann tok over med et nyopprettet ministerium og ble minister for nedrustning og forsvar.

## Ordener
* Fedrelandets fortjenstorden i bronse
* Scharnhorst-ordenen

## Annet
I 1993 utgav Hoffmann bok om sine opplevelser de siste dagene NVA eksisterte; *Das letzte Kommando; Ein Minister erinnert sich*. I 1995 gav han ut sin selvbiografi *Kommando Ostsee; Vom Matrosen zum Admiral*.

## Se også
* Liste over Tysklands forsvarsministre

## Referanser


## Litteratur
* Klaus Froh, Rüdiger Wenzke: *Die Generale und Admirale der NVA. Ein biographisches Handbuch.* 4. Auflage. Ch. Links, Berlin 2000, ISBN 3-86153-209-3

## Eksterne lenker
* 
* Admiral Dipl.-Mil. Theodor Hoffmann by Shawn Bohannon
VM i friidrett 2007 – Spydkast kvinner

__NOTOC__

Øvelsen **Spydkast kvinner** ved **[[VM i friidrett 2007]]** ble avholdt på Nagai Stadium i Osaka, Japan den 29. august (kvalifikasjon) og den 31. august (finalen).

Norge var ikke representert i øvelsen.

## Medaljevinnere

## Rekorder

## Resultater
### Kvalifisering
#### Gruppe A

#### Gruppe B

### Finale

## Eksterne lenker
* Øvelsesrapport - IAAF.org
* Offisielle resultater, finale - IAAF.org
* Offisielle resultater, kvalifikasjon - IAAF.org
Perseidene

**Perseidene** er en meteorsverm som står i forbindelse med kometen Swift-Tuttle. 
Svermen har fått navnet sitt fordi den viser seg i stjernebildet Persevs, eller mer nøyaktig mellom Persevs og Kassiopeia.
Den kan observeres i månedene juli og august.
Den har blitt observert i rundt 2000 år.
Montréals undergrunnsbane

**Montréals undergrunnsbane** (**Métro de Montréal**) er tunnelbanesystemet i Montréal i Canada. Systemet opereres av Société de transport de Montréal (STM) og åpnet 14. oktober 1966. Systemet besto opprinnelig av tre linjer med 26 stasjoner; dette har siden blitt utvidet til fire linjer med 68 stasjoner. Systemet er 65,33&nbsp;km langt og bruker dekk i stedet for konvensjonelle skinner. Det dekker den nordlige, østlige og sentrale delen av Île de Montréal, i tillegg til deler av Laongeuil og Laval. Med 382,5 millioner reisende i 2008, er systemet det nest største T-bane systemet i Canada, etter Toronto Subway.

## Nåværende nettverk

## Eksterne lenker
*
Together

***Together*** er S Club Juniors' første album. Together solgte 6 millioner album.

## Sporliste
#«One Step Closer»
#«Automatic High» (Jewels & Stone, Madhoo)
#«New Direction»
#«One Fine Day»
#«Puppy Love»
#«Feel The Beat» (A. Henjer/ M. Eriksson)
#«Wherever You Are» (Simon Ellis)
#«I Come Alive»
#«Together»
#«Only You» (Hannah Robinson)
#«Anytime Anywhere»
#«You Are The One» (Hallgeir Rustan)
#«New Direction (Magic Fly Radio Version)»
Sundown

***Sundown*** er det andre albumet fra popgruppen S Club Juniors. Sundown er det mest solgte albumet fra S Club Juniors med 12 millioner solgte kopier. Albumet ble utgitt i 2003 på plateselskapet Polydor Records.

## Sporliste
#«Fool No More»
#«Sundown» (Andreas Mattsson)
#«Don't Tell Me You're Sorry»
#«Love to the Limit»
#«Turn the Lights On»
#«Searching for Perfection» (Hannah Robinson, M Percy, T Lever}
#«One Thing I Know» (E. Bunton, M. Percy, T. Lever) 
#«Sail on Through» (Hannah Robinson, A Bushby)
#«Big Fun» (Lonnie Simmons)
#«The Day You Came» (G. Dennis, M. Percy, T. Lever)
#«Pretty Boy» (Marion Raven, Marit Larsen)
#«Rush» (G. Dennis, M. Percy, T. Lever)
#«I Just Came to Dance»
#«Drawn to You» (Cathy Dennis, I Allen, K Bass, M Bass, N Bass)
#«Tears on My Pillow»
Peter Criss (album)

***Peter Criss*** er et studioalbum av Peter Criss og var et av de fire KISS-soloalbumene som ble utgitt i 1978. 

Albumet solgte dårligst av de fire soloalbumene og nådde 43.-plass på den amerikanske Billboard-albumlisten. Albumet var det eneste som hadde to singler; *«Don't You Let Me Down»* og *«You Matter to Me»*. 

Albumet inneholder coverlåten «Tossin' and Turnin'», som var en nummer 1-hit for Bobby Lewis i USA på sommeren i 1961. Mye av materialet på albumet var skrevet i 1971 for Criss sitt pre-Kiss band Lips.

## Sporliste
# «I'm Gonna Love You» – (3.19) (Criss/Stan Pendrige)
# «You Matter to Me» – (3.17) (John Vastano(Michael Morgan/Vincent Poncia)
# «Tossin' and Turnin» – (4.01) (Richard Adams/Malou Rene)
# «Don't You Let Me Down» – (3.43) (Criss/Pendrige)
# «That's the Kind of Sugar Papa Likes» – (3.01) (Criss/Pendrige)
# «Easy Thing» – (3.54) (Criss/Pendrige)
# «Rock Me, Baby» – (2.53)(Sean Delaney)
# «Kiss the Girl Goodbye» – (2.46) (Criss/Pendrige)
# «Hooked on Rock and Roll» – (3.37) (Pendrige/Criss/Poncia)
# «I Can't Stop the Rain» – (4.26) (Delaney)

## Eksterne lenker
*
Herstad (etternavn)

**Herstad** er et norsk slektsnavn og etternavn. I 2009 var det 419 personer i Norge som hadde Herstad til etternavn.

Bruken av navnet er spredt over hele landet, og stammer fra flere gårder ved navn Herstad.

## Personer med navnet Herstad
*Harry Herstad (1946–2017), offentlig leder
*Jan Magne Herstad (f. 1958), ordfører i Naustdal 1999–2007
*John Herstad (f. 1936), riksarkivar 1982–2006
*Kaya Herstad (f. 1979), sanger og låtskriver
*Knut Herstad (1917–2005), norgesmester i bandy 1946, 1948, 1950 og 1951 med Drafn
*Svein Olav Herstad (f. 1969), jazzmusiker

## Referanser
Out Stack

**Out Stack**, eller **Oosta**, er en ubebodd liten øy på Shetland nord for Skottland. Det er den aller nordligste av De britiske øyer, som navnet peker på: *Out* i betydning «det ytre». Siste ledd *Stack* er avledet fra norrøne *stakkr*, i betydningen «stabel, haug», og peker på øyas utseende. Øya ligger 600 m nordøst for Muckle Flugga og 3 km nord for øya Unst. Out Stack hører med til naturreservatet Hermaness. Den er ubebodd og det er ingen landfall rett mot nord.

Out Stack har vært omtalt som «the full stop at the end of Britain» («siste stopp ved Storbritannias ende»), og er ikke særlig mer enn et skjær. Det har aldri bodd folk der.

Lady Jane Franklin, kona til arktisutforskeren John Franklin, reiste til Out Stack i 1850-årene. Det var det nærmeste hun kunne komme den savnede mannen sin. Lady Jane Franklin ville stirre nordover over havet og «sende kjærlighet på bønnens vinger» til sin for lengst tapte ektemann. Det finnes ikke land i en rett linje mellom Out Stack og Nordpolen.

## Referanser


## Eksterne lenker
White Pass and Yukon Route

**White Pass and Yukon Route** er en jernbane fra Whitehorse i Yukon, Canada via Britisk Columbia til Skagway i Alaska, USA. Banen er smalsporet (914&nbsp;mm), og uten forbindelse med andre jernbaner. I Skagway er det forbindelse med fergetransport. Banen eies av Tri-White Corporation, og drives av Pacific and Arctic Railway and Navigation Company (i Alaska), British Columbia Yukon Railway Company (i British Columbia) og British Yukon Railway Company (i Yukon). Banen har både gods- og persontransport og er 177&nbsp;km lang.

## Eksterne lenker
* 
* White Pass & Yukon Route – Offisiell hjemmeside Besøkt 15. mars 2010
Yellowknife

**Yellowknife** (uttalt /ˈjɛloʊnaɪf/) er hovedstaden og den største byen i Nordvestterritoriene i Canada, med 19&nbsp;569 innbyggere. Byen er på nordsiden av Great Slave Lake, på vestsiden av Yellowknife Bay, nær munningen til elven Yellowknife. Byen har en blanding av etnisitet, med fem offisielle språk utbredt: engelsk, fransk, dene suline, dogrib og sør og nord slavey. I dogrib heter byen **Somba K'e** («hvor pengene er»). Byen ble først bosatt i 1935, etter at gull hadde blitt funnet i området. Byen vokste frem som en viktig regional handelsstad, og ble hovedstad i 1967. Etter at gruvedriften ble redusert, vokste Yellowknife på 1980-tallet frem mer som en administrasjonsby. Nye funn av diamanter nord for byen kan få denne trenden til å endres.

## Eksterne lenker
*
Iqaluit

**Iqaluit** (uttalt [eqɑluit], inuktitut: ᐃᖃᓗᐃᑦ, ofte uttalt /ɨˈkæljuːɨt/ på engelsk, før 1987 kjent som **Frobisher Bay**) er hovedstaden og den største byen i territoriet Nunavut i Canada. Byen ligger på sørkysten av Baffinøya, ved Frobisher Bay. I 2016 hadde byen 7 082 innbyggere. Byen ble først bosatt i 1942, da den ble etablert som en amerikansk flybase. Den har vært territoriehovedstad siden territoriet ble opprettet i 1999. 

## Historie
Området i og rundt Iqaluit har i flere tusen år blitt brukt som et fiskested av inuittene i området, og navnet Iqaluit betyr *Stedet med mye fisk*.

2. verdenskrig førte til en stor økning av canadisk og amerikansk virksomhet i området. I 1942 bygde amerikanerne en flybase i området, som førte til at de første permanente innbyggerne slo seg ned. Stedet fikk også navnet *Frobisher Bay* av de amerikanske og canadiske myndighetene.

Etter 2. verdenskrig steg innbyggertallet raskt som følge av områdets betydning i NORAD prosjektet under den kalde krigen. I 1957 hadde byen 1 200 innbyggere, og i 1959 hadde stedet et eget legekontor, skole og sosiale tjenester. Innbyggertallet fortsatte å vokse utover 1960-tallet, dette var for det meste på grunn av inuitter som ble oppfordret til å bosette seg permanent av Canadas styresmakter. 

1. januar 1987 byttet byen navn fra *Frobisher Bay* til Iqaluit, og i 1995 ble den valgt som hovedstad for det nye territoriet Nunavut. Iqaluit fikk bystatus den 19. april 2001.    

## Klima
Iqaluit har ett tundraklima, selv om det ligger et stykke sør for polarsirkelen. Byen har lange, kalde vintre og korte somre som fører til at det ikke vokser trær i Iqaluit. Selv om Iqaluit ligger omtrent på samme breddegrad som Trondheim, har de en gjennomsnittstemperatur som er 16°C kaldere. Den store temperaturforskjellen kommer som følge av at Trondheim blir varmet opp av Golfstrømmen mens Iqaluit blir nedkjølt av Baffinstrømmen

## Infrastruktur
### Transport
Iqaluit er den minst befolkede regionhovedstaden i Canada, og den eneste som ikke har veiforbindelse til en annen bosetting. Siden Iqaluit ligger på en øy langt fra Canadas veissystem, må alt fraktes inn i byen med enten fly eller båt. På grunn av det kalde klimaet er ikke byen tilgjengelig med båt i vintermånedene. Iqaluit har ikke en dypvannshavn og dermed er det ikke mulig for større båter å legge til kai.

### Vann og avløp
På grunn av byens befolkningsvekst og mangel på midler, sliter Iqaluit med å holde vann og avløpssystemet i god stand. Selv om byen har et renseanlegg blir likevel en stor del av byens kloakk sendt urenset ut i Frobisher Bay. 

## Referanser


## Eksterne lenker
*
Søvnløs i Seattle

***Søvnløs i Seattle*** (originaltittel ***Sleepless in Seattle***) er en amerikansk, romantisk filmkomedie fra 1993. Filmen er regissert av Nora Ephron, basert på en historie av Jeff Arch. Hovedrollene ble spilt av Tom Hanks som Sam Baldwin og Meg Ryan som Annie Reed.

Det amerikanske filminstituttet (AFI) har kåret *Søvnløs i Seattle* til filmhistoriens 45. beste kjærlighetsfilm fra USA.

## Handling
Sam Baldwin er en arkitekt fra Chicago. Han har akkurat mistet kona til kreft og flytter til Seattle med sønnen Jonah. Jonah mener faren bør få seg en ny kone for å få livet på stell igjen. Han overtaler faren til å ringe inn til et radioprogram som blir hørt av mange amerikanske kvinner, blant annet Annie Reed, en journalist fra Baltimore. 

## Medvirkende
* Tom Hanks i rollen som Sam Baldwin
* Meg Ryan i rollen som Annie Reed
* Bill Pullman i rollen som Walter
* Ross Malinger i rollen som Jonah Baldwin
* Rosie O'Donnell i rollen som Becky
* Gaby Hoffmann i rollen som Jessica
* Victor Garber i rollen som Greg
* Rita Wilson i rollen som Suzy
* Barbara Garrick i rollen som Victoria
* Carey Lowell i rollen som Maggie Abbott Baldwin
* David Hyde Pierce i rollen som Dennis Reed
* Dana Ivey i rollen som Claire Bennett
* Rob Reiner i rollen som Jay
* Kevin O'Morrison i rollen som Cliff Reed

## Priser og nominasjoner
Nora Ephron, David S. Ward og Jeff Arch ble nominert til både en Oscar og en BAFTA for beste originalmanus, men vant ikke. Filmen ble også nominert til en Golden Globe for beste musikal eller filmkomedie, og Tom Hanks og Meg Ryan ble nominert til hver sin Golden Globe for beste hovedrolle.

Sangen «A Wink And a Smile» av Harry Connick jr. ble nominert til Oscar for beste sang.

## Referanser


## Eksterne lenker

* 
* Stillbilder fra filmen
Claudette Rogers

**Claudette Rogers Robinson** (født 20. juni 1942 i New Orleans i Louisiana) er en USA-amerikansk soul-sanger. Hun var medlem av The Miracles fra 1957 til 1972. 

Broren Emerson «Sonny» Rogers var med å starte *The Matadors*. Da han blei innkalt til militærtjeneste, overtok Claudette plassen. Samtidig skifta gruppa navn til det mer kjønnsnøytrale *The Miracles*.

7. november 1959 gifta Rogers seg med gruppas frontfigur Smokey Robinson. Et hardt turneliv gjorde det vanskelig å ha et normalt familieliv. I 1964 trakk hun seg fra turneringa, mens hun deltok på plateinnspillinger fram til 1972. Da trakk også Smokey seg fra gruppa. På avskjedskonserten i Washington, DC deltok begge to.

Robinson-familien fikk to barn: sønnen Berry William (oppkalt etter Motown-sjef Berry Gordy) og dattera Tamla Claudette (oppkalt etter Motowns første navn, Tamla). Ekteparet blei skilt i 1986.

Claudette Rogers har ærestittelen *First Lady of Motown*. Hun synger ved enkelte anledninger med en fortsatt eksisterende variant av The Miracles, der blant annet fetteren Bobby Rogers (en av gruppas stiftere) synger fast. Hun er styremedlem i National Rhythm & Blues Foundation. 

The Miracles blei tildelt ei stjerne på Hollywood Walk of Fame i mars 2009. I 2012 blei gruppa innvalgt i Rock and Roll Hall of Fame, en heder Smokey Robinson hadde fått allerede i 1987.

## Referanser




## Eksterne lenker
* 
*
Haugaland Billag

**Haugaland Billag** A/S (HB) var et rutebil- og transportselskapet som ble opprettet 1. januar 1970 basert på fusjon av en rekke mindre rutebilselskaper i Haugesund-området. Selskapet hadde hovedkontor i Haugesund.

## Historikk
Det var 11 rutebilselskaper som gikk inn i Haugaland Billag ved opprettelsen i 1970 (Bergsåker 1986):

* Haugesund-Tittelsnes Billag A/S
* Sveio Billag A/S
* Haugesund Busselskap A/S m/ Fosenøy Billag
* Vestlandsbussen A/S (seinere Vest-Transport A/S)
* A/L Haugesund Turistbil
* Vormedalsruta v/ Wilhelm Eiternes
* Tysvær Rutebillag A/L
* Høie-Ruta v/ Konrad Kallevik
* Vordeneset Billag A/L
* Nedstrandruta v/ Palmer Baustad
* Vatsruta v/ Sakarias Nesheim

* Bokn Rutelag ble overtatt 1. januar 1986.

Men dette fikk det nye selskapet et ruteområde som omfattet kommunene Sveio, Haugesund, fastlandsdelen av Karmøy, Tysvær og deler av Vindafjord.

Haugaland Billag deltok aktivt i omstruktureringen av norsk busstrafikk på 1990-tallet gjennom eierskapet i Norgesbuss fra høsten 1993. 

Haugaland Billag ble med virkning fra 1. juli 2003 overtatt av HSD. Haugaland Buss ble fra samme dato samordnet med bussvirksomheten i HSD.

## Virksomhet
Haugaland Billag videreutviklet seg gjennom årene på flere områder. I 1986 hadde selskapet 71 personbusser, 8 godsvogner, 4 kombinertvogner og 6 tilhengere, og 124 ansatte. Da selskapet ble solgt i 2003 var driften organisert i følgende datterselskaper:

*Haugaland Buss
*Haugaland Transport
*Haugaland Reiseliv
*Haugaland Transportskole

## Litteratur
Bergsåker, J. (1986). 50 år i samarbeid og utvikling : Norges rutebileier forbund avd. Rogaland 1936-1986. Stavanger: NRF, Avdeling Rogaland.
St. John’s (Newfoundland og Labrador)

**St. John's** (uttalt /ˌseɪntˈdʒɒnz/, Fransk: *Saint-Jean*) er den største byen og hovedstaden i provinsen Newfoundland og Labrador i Canada. Byen ligger på den østlige kanten av halvøya Avalon på Newfoundland. Med 165&nbsp;346 innbyggere (med forsteder), er byen den 20. største i landet. Byen var den første som ble grunnlagt av engelskmenn i Nord-Amerika. Fra 1500-tallet var byen viktig for europeiske fiskere, og byen ble offisielt opprettet som koloni i 1583. 

Guglielmo Marconi mottok her i 1901 det første trådløse signal fra Europa (Poldhu, Cornwall) til Amerika.
St. John's var også utgangspunktet for den første non-stop-transatlantiske flyvning. Dette skjedde i juni 1919 da Alcock og Brown fløy et modifisert bombefly av typen Vickers Vimy fra Lester's Field i St. John's til en myr nær Clifden i Connemara, Irland.

Byen var havn for allierte militære konvoi-fartøyer under den andre verdenskrig.


File:Houses in King's Road, St John's.jpg|Bygninger i King's Road.
File:St. John's Logo.jpg|St. John's logo.
File:StJohns Newfoundland MainStreet.jpg|Water Street i sentrum av byen.
File:Signal hill guns (7978814344).jpg|Gamle kanoner på Signal Hill til forsvar for havnen.

## Referanser

## Eksterne lenker
*
Bobby Rogers

**Bobby Rogers** (født **Robert E. Rogers** 19. februar 1940 i Detroit i Michigan, død 3. mars 2013) var en USA-amerikansk soul-sanger, best kjent som medlem av vokalgruppa The Miracles, som var Motown Records' første store suksess.

Rogers var med Smokey Robinsons gruppe The Matadors, og blei så med i The Miracles fra starten i 1956. Han var den av de opprinnelige medlemmene som var med lengst, fram til 2011. I gruppas gullalder sang han hovedstemmen på blant annet «You've Really Got a Hold on Me» (1962) og «You're So Fine And Sweet» (1964).

Han har skrevet eller bidratt til ei rekke hitlåter for ulike Motown-artister, for eksempel:

* The Temptations: «The Way You Do the Things You Do» og «My Baby»
* Mary Wells: «What Love Has Joined Together»
* The Contours: «First I Look at the Purse» 
* Marvin Gaye: «One More Heartache»
* The Miracles: «That's What Love Is Made Of» og «Going to a Go-Go» 

Våren 2009 fikk The Miracles ei stjerne på Hollywood Walk of Fame.

Rogers var gift med Wanda Young, førstesangeren i The Marvelettes, fra 1963 til 1975. Han er fetter av Claudette Rogers, som også sang i The Miracles og som seinere var gift med gruppas leder, Smokey Robinson.

I 2012 blei The Miracles innvotert i Rock and Roll Hall of Fame, en heder Smokey Robinson aleine hadde fått alt i 1987. Rogers døde etter lengre tids sykdom den 3. mars 2013, i en alder av 73 år.

## Referanser


## Kilder
* Nekrolog i Harris M. Lentz III: *Obituaries in the Performing Arts, 2013*, McFarland 2014, ISBN 9780786476657, side 325.
* Omtale og diskografi på nettstedet discogs.com; besøkt 11. januar 2016.

## Eksterne lenker
* 
*
Whitehorse

**Whitehorse** (uttalt /ˈhwaɪt.hɔrs/, før 21. mars 1957 **White Horse**) er hovedstaden og den største byen i territoriet Yukon i Canada. Med  innbyggere (2016), har byen 66 % av territoriets befolkning, og er den største byen i Canadas tre territorier. 

Byen vokste opp som forsyningsbase under Klondike-gullrushet. I 1953 ble hovedstaden i Yukon flyttet fra Dawson City til Whitehorse. Byen er forbundet med sjøen i Alaska ved jernbanen White Pass and Yukon Route. Byen betjenes av Erik Nielsen Whitehorse internasjonale lufthavn.

## Referanser


## Eksterne lenker
*
St John’s

St. John's og Saint John's er varianter av helgennavnet til apostelen Johannes og brukes om flere steder, kirker m.m. Den spanskspråklige varianten er  San Juan
* St. John’s (Newfoundland og Labrador)
* Saint John’s, Antigua og Barbuda
* St. John’s Wood undergrunnsstasjon, London
* St. John’s College
* St. Johns (Arizona)
New Westminster

**New Westminster** er en by innenfor Metro Vancouver i Britisk Columbia, Canada. Byen ble grunnlagt i 1858 som hovedsete av kolonien British Columbia, men da Vancouver Island ble fisjonert inn i 1866, ble hovedstaden flyttet til Victoria. I 2006 hadde byen 58&nbsp;549 innbyggere. Den ligger på nordsiden av elven Fraser.

Broen Skybridge krysser Fraser River mellom New Westminster og Surrey.
## Eksterne lenker
*
Fengsling uten lov og dom

**Fengsling uten lov og dom** er et juridisk begrep for å beskrive tilfeller  der individer holdes fanget, av et statsapparat, uten at formelle siktelser administreres.

En del demokratiske styresmakter har introdusert rutiner for hvordan individer kan holdes fengslet, uten at siktelser administreres. Eksempler på dette, er fengslingene ved Guantanamobukten fangeleir, samt Minister's Security Certificate (Canada).

## Se også
*Magna Carta
*Habeas corpus
*Militære tribunaler relatert til Guantanamo-fanger
*Administrative Review Board

## Referanser
Unwritten

**Unwritten** er en låt av og debutalbumet til Natasha Bedingfield.

## Låten
Låten ble i Norge utgitt som single i februar 2005. Sangen skrev hun til sin bror som murte seg selv inne.

## Referanser




## Eksterne lenker
*
Kristian Juberg

**Kristian «Juba» Juberg** (født 21. mai 1981) er en norsk tidligere fotballspiller. 

Juberg spilte primært forsvar, men kunne også spille på midtbanen.

Han ble tatt opp i Ranheims A-stall i 1999, og var lenge kaptein for Ranheims A-lag. Juberg var før overgangen til  en del av Ranheims A-stall helt siden han rykket opp fra juniorstallen, kun avbrutt av et opphold hos Rosenborgs junioravdeling. 

Juberg var siste halvdel av 2010-sesongen utlånt til moderklubben, . 

## Referanser


## Eksterne lenker
* 
*  Spillerstatistikk på NIFS.no
Liste over medlemmer av Det Norske Akademi for Språk og Litteratur

Dette er en fullstendig oversikt over nåværende og tidligere medlemmer i Det Norske Akademi for Språk og Litteratur:

## Nåværende medlemmer

## Tidligere medlemmer
S Club Juniors

**S Club Juniors** var en engelsk popgruppe som var aktive fra 2002 til 2005. Det var en spin-offgruppe fra mer kjente S Club 7. S Club Juniors skal ha solgt rundt 15 millioner. S Club Juniors ble satt sammen av Simon Fuller som holdt audition for de åtte plassene. Auditionene ble holdt i seks byer i Storbritannia, London, Liverpool, Manchester, Birmingham, Bristol og Glasgow.

## Medlemmer
Gruppen besto av Jay Asforis, Hannah Richings, Stacey McClean, Aaron Refree, Calvin Goldspink, Daisy Evans, Rochelle Wiseman og Frankie Sandford. Det niende medlemmet Connor Daily trakk seg fra gruppen før de ga ut albumene.
I 2002 ga gruppen ut sin første singel og video, «One Step Closer», som ble spilt inn på den ungdomsskolen Daisy Evans gikk på. «One Step Closer» solgte rundt 1 million eksemplarer.

I følge Daily Mirror skulle det være planlagt et comeback for gruppen i 2011, bandet annonserte ledig plass til en gutt.

## Utgivelser
Marion Ravn og Marit Larsen skrev låten «Pretty Boy» til albumet *[[Sundown]]*. 
S Club Juniors var også med S Club 7 og spilte inn sanger med dem, blant andre sangen «Reach».
I 2005 slo gruppen seg sammen med en annen gruppe, og dannet gruppen I Dream med totalt 12 medlemmer. Samme år ga de ut albumet *[[Welcome to Avalon Heights]]*. De fikk en egen TV-serie som det ble laget 14 episoder av.

Bandet skal ha solgt rundt 20 millioner album hvorav 6 millioner av albumet *[[Together]]*, 12 millioner av *[[Sundown]]* og ca. 3 millioner av *[[Welcome to Avalon Heights]]*.

## Diskografi
### S Club Juniors
**Album**
**[[Together]]* (2002)
**[[Sundown]]* (2003)
**[[Welcome to Avalon Heights]] (2005)

*'Singler**
* «One Step Closer»
* «Automatic High»
* «New Direction»    
* «Anytime Anywhere» 
* «[[Puppy Love]]»
* «Sleigh Ride»
* «Fool No More»
* «Sundown»
* «Don't Tell You're Sorry»
* «Turn the Lights On»
* «Dreaming»

=== I Dream ===
**Album**
* ''[[Welcome to Avalon Heights]]'' (2005)

**Singler'''
* «Dreaming»
* «Say It's Allright»

## Eksterne lenker
* 
* 
* 
* S Club Juniors nettsted
Welcome to Avalon Heights

***Welcome to Avalon Heights*** er det tredje albumet fra S Club Juniors (iDream) og ble utgitt i 2004.

## Sporliste
#«Welcome to Avalon Heights»
#«Dreaming»
#«Beautiful Thing»
#«Open Up My Heart» 
#«Our Life»
#«Waste Your Time on Me»
#«Goodbye Radio» 
#«Sunshine»  
#«Back Off» 
#«Can I Trust You» 
#«Don't Steal Our Sunshine» 
#«Say It's Alright»
#«I Want You Around» (med Matt & Rachel)
#«I Dream»

## Eksterne lenker
*
Marv Tarplin

**Marvin «Marv» Tarplin** (født 13. juni 1941 i Atlanta i Georgia, død 30. september 2011) var en USA-amerikansk gitarist og låtskriver, best kjent som medlem av Motown-gruppa The Miracles. 

Tarplin begynte å spille med jentegruppa *The Primettes* i Detroit (de blei seinere kjent som The Supremes). Da gruppa hadde prøvespilling hos Motown, var førstevokalisten i The Miracles, Smokey Robinson, en av dem som vurderte dem. Han blei imponert og overtalte Tarplin til heller å bli med i The Miracles, noe han gjorde rundt 1960. 

The Miracles var ei typisk vokalgruppe. Det var derfor noe uvanlig at gitaristen Tarplin blei regna som et fullverdig medlem. Han er for eksemplel avbilda på tre albumomslag: *Cookin' with The Miracles* (1962), *I'll Try Something New* (1962) og *The Fabulous Miracles* (1963). Han omtales også på baksida av gruppas første album, *Hi ... We're The Miracles* (1961) og betegnes der som et av de originale medlemmene.

Tarplin var med på å komponere flere store Miracles-slagere, blant annet «The Tracks of My Tears» (1965), «I Like It Like That» (1964), «Going to a Go-Go» (1965) og «The Love I Saw in You Was Just a Mirage» (1967). Han var også med å skrive flere av hitlåtene til Marvin Gaye, som «Ain't That Peculiar» og «I'll Be Doggone».

Tarplin forlot The Miracles i 1973, året etter med Smokey Robinson og Claudette Rogers Robinson. Han blei erstatta av Donald Griffin, bror til Billy Griffin, som etterfulgte Robinson som førstesanger.
 
Robinson og Tarplin fortsatte samarbeidet heile tida etter dette. Sammen har de skrevet blant annet Robinsons solo-slager «Cruisin'» (1979). Tarplin spilte også gitar på Robinsons plater og turneer fram til 2008.

I mars 2009 blei The Miracles tildelt ei stjerne på Hollywood Walk of Fame. Tarplin var til stede, men han var ikke av de gruppemedlemmene som fikk diplom. I 2012 blei gruppa innvotert i Rock and Roll Hall of Fame, en heder Smokey Robinson aleine hadde mottatt alt i 1987.

## Referanser





## Eksterne lenker
* 
* 
* Smokey Robinsons minneord om Marv Tarplin i *Rolling Stone* 6. oktober 2011; besøkt 7. februar 2016.
Burnaby

**Burnaby** er en by i Britisk Columbia i Canada. Den grenser i vest til Vancouver og ligger innenfor grensene til Metro Vancouver. Med 216&nbsp;336 innbyggere er det er den tredje største kommunen i Metro Vancouver og den 22. største kommunen i landet. Burnaby ble grunnlagt i 1892 og fikk bystatus i 1992. Burnaby betjenes av både Millennium- og Expobanen på SkyTrain, i tillegg til at det er sete for Simon Fraser University. I nord grenser kommunen til Burrard Inlet, i sør til elven Fraser og i øst til kommunene New Westminster og Coquitlam. 

## Vennskapsbyer
*  Zhongshan, Kina 
*  Kushiro, Japan 
*  Mesa, USA
*  Hwaseong, Sør-Korea 

## Referanser


## Eksterne lenker
*
Administrative Review Board

**Administrative Review Board** er et domstollignende organ bygget opp av et visst antall individer, som utfører et oppdrag for USAs forsvarsdepartement. 

Oppdraget går blant annet ut på å vurdere om den enkelte fange i Guantánamobukten fangeleir eventuelt fortsatt utgjør en trussel. Vurderingen skal skje hvert år.
Quest Crew

**Quest Crew** er en amerikansk dansegruppe. De endte opp som vinnere av America's Best Dance Crew. Medlemmene Hok Konishi, Ryan Conferido og Dominic Sandoval har vært tidligere finalister i So You Think You Can Dance.

## Eksterne lenker
*
Dominic Sandoval

**Dominic Kyle Sandoval**, også kjent som **D-Trix**, er en amerikansk danser, kjent for å ha vært finalist i *[[So You Think You Can Dance]]* i 2008 og å ha vunnet *[[America's Best Dance Crew]]* 2009 med gruppen Quest Crew.

Han begynte med breakdance som 13-åring, og har opptrådt på NBA og WNBA-kamper, og vant konkurransen Evolution 2 i 2005 med gruppen Flexible Flav.
-
I 2008, deltok han i So You Think You Can Dance, og kom blant de topp 4 mannlige danserne. Han var også med på turnéen for sesong 3. Sandoval er nå medlem av gruppen Fallen Kingz.

I 2010 var han med som en All-Star i *So You Think You Can Dance* og danset med deltagerne i hiphop, lyrisk hiphop og breakdance. For tiden underviser Sandoval, og trener ekstra 4-6 timer hver dag med gruppene.

I 2011 var Sandoval permanent dommer i *[[America's Best Dance Crew (sesong 6)|America's Best Dance Crew]]*.

Sandoval er også kjent for YouTube-kanalen sin med 2,5 millioner subscribers. På kanalen gjør han stunts, lager dansevideoer osv. Han gjør også mye komedie. Han er mye på kanalen til Ryan Higa på "I Dare You"-videoer.

## Eksterne lenker
* Dominic Sandoval på QuestCrew.com
Quest

**Quest** kan referere til:

*Quest (band), en norsk musikkgruppe
*DS «Quest», en norsk polarskute kjent fra Ernest Shackletons ekspedisjon til Antarktis i 1921
*Quest Crew, en amerikansk dansegruppe
Stortingsvalget 2009 i Hedmark

**Stortingsvalget 2009 i Hedmark** ble avholdt 14. september 2009, og var Hedmark fylkes del av Stortingsvalget 2009. Det skulle velges åtte mandater til Stortinget. Mandatfordelingen ble fire til Arbeiderpartiet og ett hver til Senterpartiet, Fremskrittspartiet, Høyre og SV. Det var samme mandatfordeling som ved forrige stortingsvalg. Mandatet til SV var et utjevningsmandat.
 
## Partier
Disse partiene stilte liste i Hedmark:
*Det norske Arbeiderparti
*Demokratene
*Det Liberale Folkepartiet
*Fremskrittspartiet
*Høyre
*Kristelig Folkeparti
*Kystpartiet
*Miljøpartiet De Grønne
*Pensjonistpartiet
*Rødt
*Senterpartiet
*Sosialistisk Venstreparti
*Venstre

## Stortingskandidater
### Innvalgte 2009-2013
*Knut Storberget (Ap)
*Anette Trettebergstuen (Ap)
*Thomas Breen (Ap)
*Tone Sønsterud (Ap)
*Per Roar Bredvold (Frp)
*Trygve Slagsvold Vedum (Sp)
*Gunnar Gundersen (H)
*Karin Andersen (SV)

### Stortingsrepresentanter 2005-2009
*Sylvia Brustad (Ap)
*Eirin Faldet (Ap)
*Knut Storberget (Ap)
*Anette Trettebergstuen (Ap)
*Per Roar Bredvold (Frp)
*Trygve Slagsvold Vedum (Sp)
*Karin Andersen (SV)
*Gunnar Gundersen (H) (utjevningsmandat)
Fordi både Sylvia Brustad og Knut Storberget satt i regjeringen, møtte Ivar Skulstad og Thomas Breen for disse.

### Viktigste kandidater 2009
**Arbeiderpartiet:**
# Knut Storberget
# Anette Trettebergstuen
# Thomas Breen 
# Tone Sønsterud
# Thor Lillehovde

**Fremskrittspartiet:**
# Per Roar Bredvold
# Lars Joakim Hanssen
# Tor Andre Johnsen

**Senterpartiet:**
# Trygve Slagsvold Vedum
# Olov Grøtting

**Høyre:**
# Gunnar Gundersen
# Eli Skoland

**Sosialistisk Venstreparti:**
# Karin Andersen
# Frøydis Sund

**Kristelig Folkeparti:**
# Dagfinn Øynes

**Venstre:**
# Erik Ringnes

## Meningsmålinger før valget

## Resultat
### Hele fylket

### For hver kommune

## Referanser


## Eksterne lenker
* Komplett oversikt over alle listene i Hedmark – fra Valg.no-s sider.
* Velg 09 for Hedmark og Oppland – fra  NRKs nettsider.
Beaucoups of Blues (sang)

«**Beaucoups of Blues**» er tittelsangen fra Ringo Starrs countryalbum fra 1970. Den ble utgitt som en single i flere land, men ikke i Storbritannia. Singelen entret listene i både USA og Tyskland, hvor den nådde nummer #87 og #43.

## Referanser
You’re Sixteen

**«You're Sixteen»** er en amerikansk sang skrevet av the Sherman Brothers (Robert B. Sherman & Richard M. Sherman). En versjon av sangen med Rockabilly-sangeren Johnny Burnette nådde nummer åtte i USA i desember 1960 . I januar 1974, nådde en coverversjon av Ringo Starr nummer en. Denne coverversjonen gjenforente Ringo Starr med sin tidligere Beatles-kollega, Paul McCartney. McCartney er kreditert på albumcoveret for å ha spilt soloen i sangen på en kazoo.  Starrs versjon forblir en av de få singlene med en kazoosolo til å nå nummer #1 på listene. Harry Nilsson sang bakgrunnsvokal.

Den originale versjonen fra 1960, med Johnny Burnette, er med i filmen, *[[American Graffiti]]* fra 1973.

## Norske versjoner

Lars Mjøen og Tor Endresen har skrevet norske tekster. Mjøens norske versjon bærer tittelen «16 år». Endresens norske versjon heter «Du er fin». 

### Innspillinger

De to Talent-innspillingene er identiske.

## Innflytelse
Sangtittelen har vært emne for parodier av forskjellige artister; fra det Australske punk rock-bandet Frenzal Rhombs «She's Sixty, She's Beautiful And She's Mine» til den Australske singer-songwriter Paul Kellys «You're 39, You're Beautiful And You're Mine», Cold Chisels EP kalt You're Thirteen, You're Beautiful, and You're Mine og Wee Ecks «You're Sixteen Stone».

## Referanser
Masami Tanaka

**Masami Tanaka** (født 5. januar 1979 i Hokkaidō) er en tidligere brystsvømmer fra Japan, som vant bronsemedalje på 4x100&nbsp;m medley stafett, under Sommer-OL i Sydney, Australia.  Hun har også fire gullmedaljer, på 50&nbsp;m, 100&nbsp;m og 200&nbsp;m brystsvømming, samt medleystafetten, fra kortbane-VM i 1999, Hongkong.

## Eksterne lenker
*
Dimitri Amilakhvari

**Dimitri Amilakhvari** (også skrevet **Amilakvari**, georgisk: დიმიტრი ამილახვარი; født 31. oktober 1906, død 24. oktober 1942 i El Alamein) var en fransk offiser i Fremmedlegionen. Han kjempet med De frie franske styrker i andre verdenskrig. For sin innsats i slaget om Narvik ble han hedret med det norske Krigskorset med sverd.

## Bakgrunn
Amilakhvari var født i Shida Kartli i det daværende keiserriket Russland og var av fyrstelig georgisk herkomst. Da Den røde armé i 1921 rykket inn i Georgia flyktet familien, først til Tyrkia, året etter til Frankrike.

Amilakhvari  fikk tidlig i 1940 fransk statsborgerskap.

## Fremmedlegionen
Amilakhvari tilhørte en slekt med militære tradisjoner. I 1924 begynte Amilakhvari ved École spéciale militaire de Saint-Cyr, som han fullførte i 1926. Deretter begynte han sin tjeneste som offiser i Fremmedlegionen i Nord-Afrika. Han deltok i flere stridigheter og steg i gradene til han i 1937 fikk grad av kaptein.

I februar 1940 ble Amilakhvari tilknyttet 2. alpejegerbataljon. Han ble, som en del av Fremmedlegionens 13. halvbrigade i det franske ekspedisjonskorpset, i april 1940 sendt til Norge for å møte de tyske invasjonsstyrkene ved Narvik. I slaget om Narvik ledet han 2. bataljon. For sin innsats i slaget om Narvik ble Amilakhvari av kongen i statsråd 20. mars 1942 tildelt det norske Krigskorset med sverd. Innstillingen omtalte Amilakhvari som «likeså glimrende ved sin iver som ved sine tekniske kunnskaper.»
  
Sammen med de franske styrkene ble Amilakhvari etter slaget om Narvik trukket tilbake til Bretagne, dit han ankom 16. juni 1940. Tre dager la han, sammen med andre offiserer, ut mot Storbritannia via Jersey for å melde seg for De frie franske styrker under general Charles de Gaulles ledelse.

Han ble sendt til Vest-Afrika for å delta i det mislykkede forsøket på å vinne de franske koloniene fra Vichy-regjeringens kontroll. Deretter ble han sendt til Eritrea for å bekjempe italienerne. Amilakhvari deltok i seierrike slag i Eritrea.

I juni 1941 kom han til Syria. Han ble der forfremmet til oberstløytnant og sjef for Fremmedlegionens 13. halvbrigade. Avdelingen ble i mars 1942 satt inn i Libya, der han ble nestkommanderende for de frie franske styrkene under general Koenig. Under slaget om El Alamein falt Amilakhvari 24. oktober 1942.

Amilakhvari er gravlagt ved El Alamein.

## Utmerkelser og ettermæle
Amilakhvari mottok flere franske ordener og utmerkelser for sin krigsinnsats. Han ble i august 1942 av general de Gaulle utnevnt til medlem av Frigjøringsordenen. Han var ridder av Æreslegionen og dekorert med Croix de guerre 1939–1945 og Croix de guerre des Théâtres d'opérations extérieures.

I anledning hundreåret for sin fødsel fikk han en gate oppkalt etter seg i byen Gori i Georgia.

## Referanser


## Kilder
* «Dimitri Amilakvari», *Chemins de mémoire*, Ministères de la Défense
* «Dimitri Amilakvari», Musée de l'Ordre de la Libération
* Gjems-Onstad (red.), Erik: ''Krigskorset og St. Olavsmedaljen med ekegren'', Grøndahl og Dreyers Forlag, 1995
Enrico Fermi kjernekraftverk (Italia)

**Enrico Fermi kjernekraftverk** (også kjent som **Trino kjernekraftverk** eller **Trino i Vercelli**) var et kjernekraftverk i Trino kommune i Italia. Det ble ofte kalt *Trino Vercellese*, på grunn av dets beliggenhet i Trino i provinsen Vercelli i nordvestre Italia. Byggingsprosjektet startet i 1960, og fem år senere ble anleggets ene reaktor satt i kommersiell drift. Det var aktivt frem til 1990, da reaktoren ble slått av som følge av myndighetenes avgjørelse tatt i etterkant av den katastrofale Tsjernobylulykken. Kjernekraftverket ble tatt ut av drift samtidig med Caorso kjernekraftverk. 

Anlegget bestod av en trykkvannsreaktor (PWR) som hadde en installert maksimal elektrisk effekt på 270 MW (brutto). Den termiske effekten var på rundt 825 MW.

## Referanser


## Eksterne lenker
* Bilde av kjernekraftverket
* Kjernekraft i Italia på world-nuclear.org
Koffeinisme

**Koffeinisme**, forårsakes av koffein, som er et vanedannende alkaloid som blant annet finnes i kaffe, te, cola og noen energidrikker.

Inntaket av koffein har økt kraftig de siste tiårene. Det store kaffe- og te-forbruket sammen med stadig større konsum av koffeinholdige brus- og energidrikker har gitt en jevn og sterk økning i forbruket av koffein. Det er estimert at 1 av 8 opplever betydelige plager og ubehag som en følge av sitt koffeininntak og spesielt når koffein seponeres brått.

Hos pasienter med generalisert angst, panikkangst, hjertearytmier (takyarytmier), dyspepsi og migrene kan inntak av koffein føre til en forverring av grunnsykdommen. Noen leger oppfordrer derfor til forsiktighet med eller eventuelt total avholdenhet fra koffein ved disse tilstandene.

## Toleranseutvikling og avhengighet

Koffein gir toleranse allerede etter få dagers sammenhengende bruk. Ved kronisk inntak av mer enn 500&nbsp;mg daglig (tilsvarer rundt 1 l kaffe) over tid kan koffeinisme oppstå. Koffeinisme kan medføre nedsatt almentilstand og karakteriseres av symptomer som angst, irritabilitet, søvnløshet, hjertebank, diare og forhøyet puls. Store mengder kaffe kan dermed forklare uklare problemer enkelte sliter med.

## Abstinenssymptomer

Brå seponering av koffein kan gi abstinensplager og det vanligste abstinenssymptomet er moderat til intensiv hodepine. Andre abstinensfenomener i form av depresjon, angst, tretthet, slapphet, irritabilitet, humørsvingninger, rastløshet, konsentrasjonsproblemer, oppkast, muskelsmerter og influensaliknende symptomer kan også forekomme. Abstinensen starter 12–24 timer etter seponering, når sitt maksimum etter 24–48 timer og kan vare i opptil en uke. Etter lang tids bruk av koffein i høye doser kan abstinensplagene bli betydelige.

## Avvenning

Den beste måten å kvitte seg med avhengigheten på er å trappe ned inntaket gradvis over en periode på 8 til 10 dager. På denne måten kan man unngå de mest plagsomme abstinenssymptomene når inntaket opphører fullstendig. Abstinens er sjelden farlig og selv om den er ubehagelig er dette å anse som en liten pris å betale dersom det er koffeininntaket som ødelegger helsen.

## Se også
*koffein
*alkaloider

## Kilder
* Pasienthåndboka – Hva er koffein?
* Olav Spigset –  Farmakologiske effekter av koffein
Metro Vancouver

**Greater Vancouver** er det metropole området som ligger rundt Vancouver in Britisk Columbia, Canada. Området omfatter tyve kommuner, hvorav tolv har bystatus, tre har landsbystatus og én er ikke inkorporert. I 2007 var den totale befolkningen 2.249.725.

Området har en interkommunal organ offisielt kalt **Greater Vancouver Regional District**, men som bruker begrepet **Metro Vancouver** til daglig. Dette rådet handterer blant annet vann og avløp, samt kollektivtransport gjennom byrået TransLink. Rådet ble opprettet i 1967, som arvtaker for Greater Vancouver Sewerage and Drainage District (etablert i 1914) og Greater Vancouver Water District (etablert i 1926). Navnet ble endret til Metro Vancouver i 2007.

## Kommuner

## Eksterne lenker
*